CELEX: 52018PC0517
Language: mt
Date: 2018-07-05
Title: Proposta għal DEĊIŻJONI TAL-KUNSILL dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni u r-Repubblika tal-Poplu taċ-Ċina f’rabta mal-proċedimenti għas-soluzzjoni tat-tilwim DS492 tad-WTO, Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam

IL-KUMMISSJONI EWROPEA
            Brussell, 5.7.2018
            COM(2018) 517 final
            2018/0274(NLE)
            Proposta għal
            DEĊIŻJONI TAL-KUNSILL
            dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni u r-Repubblika tal-Poplu taċ-Ċina f’rabta mal-proċedimenti għas-soluzzjoni tat-tilwim DS492 tad-WTO, Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam 
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u għanijiet tal-proposta
            
            
               Wara r-rapport tal-bord tad-WTO adottat fid-19 ta’ April 2017 fil-proċedimenti għas-soluzzjoni tat-tilwim DS492 tad-WTO, Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam imressqa mir-Repubblika Popolari taċ-Ċina kontra l-Unjoni Ewropea, l-UE kienet meħtieġa tikkonforma mas-sejbiet. B’mod partikolari, il-bord sab li fl-allokazzjoni tal-kwantitajiet fi ħdan il-kwoti tariffarji lill-pajjiżi fornituri skont ir-regoli tad-WTO, l-UE kellha tikkunsidra bħala “fattur speċjali” il-kapaċità akbar li ċ-Ċina tesporta prodotti tal-pollam lejn l-UE wara l-illaxkar tal-miżuri sanitarji f’Lulju 2008. Il-perjodu ta’ żmien raġonevoli għall-implimentazzjoni tar-Rapport tal-Bord skont ir-regoli tad-WTO beda fid-19 ta’ April 2017.
            
            
               Fit-12 ta’ Marzu 2018, il-Kunsill awtorizza lill-Kummissjoni biex tiftaħ negozjati dwar soluzzjoni bi qbil reċiproku (“MAS” - mutually agreed solution) maċ-Ċina. Il-Kunsill (il-Kumitat tal-Politika Kummerċjali) ġie kkonsultat regolarment dwar il-kontenut u l-progress tan-negozjati. In-negozjati maċ-Ċina rriżultaw f’abbozz ta’ Ftehim fil-forma ta’ Skambju ta’ Ittri li ġie inizjalat fit-18 ta’ Ġunju 2018 f’Geneva (“il-Ftehim”). Il-Ftehim jenħtieġ li jirrispetta d-drittijiet ta’ fornituri oħra, li dwarhom intlaħaq qbil fil-kuntest tan-negozjati tal-passat skont l-Artikolu XXVIII tal-GATT. Jeħtieġ ukoll li l-Kummissjoni taħseb f’ġestjoni tal-kwoti tariffarji trasparenti u xierqa.
            
            
               It-Tajlandja indikat li taqbel mal-allokazzjonijiet ta’ TRQs liċ-Ċina kif stabbilit fil-Ftehim u nistennew li nirċievu konferma bil-miktub fi żmien qasir (u fi kwalunkwe każ qabel l-iffirmar ta’ dan il-Ftehim)
            
            
               B’konsegwenza ta’ dan, il-Kummissjoni Ewropea tipproponi lill-Kunsill li jawtorizza l-iffirmar tal-Ftehim, soġġett għall-konklużjoni tiegħu fi stadju aktar tard. 
            
            
               •Konsistenza mad-dispożizzjonijiet eżistenti fil-qasam ta’ politika
            
            
               Mhux applikabbli – il-miżura hija meħuda biex jiġi implimentat ir-Rapport tal-Bord tad-WTO, obbligu tal-Unjoni skont il-Ftehim tad-WTO. 
            
            
               •Konsistenza ma’ politiki oħra tal-Unjoni
            
            
               Mhux applikabbli – il-miżura hija meħuda biex jiġi implimentat ir-Rapport tal-Bord tad-WTO, obbligu tal-Unjoni skont il-Ftehim tad-WTO. 
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               L-Artikolu 207 tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(5) TFUE dwar l-iffirmar ta’ ftehimiet internazzjonali.
            
            
               •Sussidjarjetà (għall-kompetenza mhux esklużiva) 
            
            
               Il-proposta taqa’ fil-kompetenza esklużiva tal-Unjoni, l-Artikolu 3(1)(e) tat-Trattat dwar il-Funzjonament tal-Unjoni Ewropea. Għalhekk il-prinċipju tas-sussidjarjetà ma japplikax.
            
            
               •Proporzjonalità
            
            
               Il-miżura hija meħuda jiex jiġi implimentat ir-Rapport tal-Bord tad-WTO, obbligu tal-Unjoni skont il-Ftehim tad-WTO. 
            
            
               •Għażla tal-istrument
            
         
         
            
               Skont l-Artikolu 218(5)(a) TFUE, tenħtieġ Deċiżjoni tal-Kunsill li tawtorizza l-iffirmar tal-Ftehim.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               Mhux applikabbli – il-miżura hija meħuda biex jiġi implimentat ir-Rapport tal-Bord tad-WTO, obbligu tal-Unjoni skont il-Ftehim tad-WTO. 
            
            
               •Konsultazzjonijiet mal-partijiet ikkonċernati
            
            
               Pubblikazzjoni tal-pjan direzzjonali, konsultazzjoni regolari mal-industrija, mal-partijiet ikkonċernati u mal-Istati Membri. Fil-feedback tagħha, li wasal f’Jannar 2018 wara l-pubblikazzjoni tal-pjan direzzjonali, European Poultry, Egg and Game Association (EPEGA) iddikjarat biċ-ċar l-appoġġ tagħha għall-ftuħ ta’ dawn il-kwoti addizzjonali. 
            
            
               •Ġbir u użu tal-għarfien espert
            
            
               Mhux applikabbli – il-miżura hija meħuda biex jiġi implimentat ir-Rapport tal-Bord tad-WTO, obbligu tal-Unjoni skont il-Ftehim tad-WTO. 
            
            
               •Valutazzjoni tal-impatt
            
            
               Mhux applikabbli – il-miżura hija meħuda biex jiġi implimentat ir-Rapport tal-Bord tad-WTO, obbligu tal-Unjoni skont il-Ftehim tad-WTO. 
            
            
               •Idoneità regolatorja u simplifikazzjoni
            
            
               Mhux applikabbli – il-miżura hija meħuda biex jiġi implimentat ir-Rapport tal-Bord tad-WTO, obbligu tal-Unjoni skont il-Ftehim tad-WTO. 
            
            
               •Drittijiet fundamentali
            
            
               Mhux applikabbli.
            
            
               4.IMPLIKAZZJONIJIET BAĠITARJI
            
            
               Ara d-Dikjarazzjoni Finanzjarja.
            
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               Il-Kummissjoni tipproponi lill-Kunsill li l-Ftehim fil-forma ta’ Skambju ta’ Ittri maċ-Ċina jiġi ffirmat f’isem l-Unjoni. B’mod parallel, qed tiġi ppreżentata wkoll lill-Kunsill proposta separata dwar il-konklużjoni tal-Ftehim ta’ soluzzjoni bi qbil reċiproku.
            
            
               Ir-riżultati tal-Ftehim huma kif ġej:
            
         
         
            
               L-Unjoni Ewropea għandha tiftaħ dawn il-Kwoti Tariffarji (TRQ):
            
            
               –TRQ ta’ 6 060 tunnellata għal-linja tariffarja 1602.3929 (b’allokazzjoni speċifika għall-pajjiż ta’ 6 000 tunnellata liċ-Ċina u 60 tunnellata għall-oħrajn kollha), b’rata ta’ dazju ta’ 10,9 % fi ħdan il-kwota
            
            
               –TRQ ta’ 660 tunnellata għal-linja tariffarja 1602.3985 (b’allokazzjoni speċifika għall-pajjiż ta’ 600 tunnellata liċ-Ċina u 60 tunnellata għall-oħrajn kollha), b’rata ta’ dazju ta’ 10,9 % fi ħdan il-kwota
            
            
               –TRQ erga omnes ta’ 5 000 tunnellata għal-linja tariffarja 1602.3219, b’rata ta’ dazju ta’ 8 % fi ħdan il-kwota
            
            
               Il-Kummissjoni se tadotta Regolamenti ta’ Implimentazzjoni biex tespandi u tamministra l-kwoti rilevanti, skont l-Artikolu 187(a) tar-Regolament dwar l-Organizzazzjoni Komuni tas-Suq Unika (OKS) (ir-Regolament (KE) Nru 1308/2013).
            
            
               Dawn il-miżuri ta’ implimentazzjoni qed jitħejjew b’mod parallel ma’ din il-proposta.
            
            
               Ladarba jinfetħu l-kwoti, l-UE u ċ-Ċina se jinnotifikaw il-ftehim biex il-Korp għas-Soluzzjoni tat-Tilwim tad-WTO bħala soluzzjoni bi qbil reċiproku fir-rigward tat-tilwima DS492. 
            
            
               •Dokumenti ta’ spjegazzjoni (għad-direttivi)
            
            
               Mhux applikabbli.
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               Mhux applikabbli.
            
            
               2018/0274 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni u r-Repubblika tal-Poplu taċ-Ċina f’rabta mal-proċedimenti għas-soluzzjoni tat-tilwim DS492 tad-WTO, Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam 
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu, 
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Fit-12 ta’ Marzu 2018, il-Kunsill awtorizza lill-Kummissjoni biex tiftaħ negozjati dwar soluzzjoni bi qbil reċiproku maċ-Ċina fil-kuntest tal-proċedimenti għas-soluzzjoni tat-tilwim DS492, Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam.
            
         
         
            
               (2)Dawn in-negozjati ġew konklużi u fit-18 ta’ Ġunju 2018 ġie inizjalat Ftehim fil-forma ta’ Skambju ta’ Ittri bejn l-Unjoni Ewropea u ċ-Ċina.
            
            
               (3)Il-Ftehim jenħtieġ li jiġi ffirmat f’isem l-Unjoni, soġġett għall-konklużjoni tiegħu f’data aktar tard,
            
            
               ADOTTA DIN ID-DEĊIŻJONI: 
            
            
               Artikolu 1
            
            
               L-iffirmar tal-Ftehim fil-forma ta’ Skambju ta’ Ittri bejn l-Unjoni Ewropea u ċ-Ċina huwa b’dan approvat f’isem l-Unjoni, soġġett għall-konklużjoni ta’ dak il-Ftehim
                  1
               .
            
            
               It-test tal-Ftehim li jrid jiġi ffirmat huwa mehmuż ma’ din id-Deċiżjoni. 
            
            
               Artikolu 2
            
            
               Il-President tal-Kunsill huwa b’dan awtorizzat li jinnomina l-persuna jew il-persuni bis-setgħa li jiffirmaw il-Ftehim f’isem l-Unjoni.
            
            
               Artikolu 3
            
            
               Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
            
               DIKJARAZZJONI FINANZJARJA LEĠIŻLATTIVA
            
            
                     
                     
                        Anness
                     
                     
                        DIKJARAZZJONI FINANZJARJA 
                     
                  
                  
                     
                        FinancSt/18/ 2693978
                     
                     
                        CMaj 
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2626366 
                     
                  
               
                     
                  
                  
                     
                        DATA: 07/05/2018
                     
                     
                  
               
                     
                        1.
                     
                  
                  
                     
                        INTESTATURA TAL-BAĠIT:
                     
                     
                        Kapitolu 12 – Dazji doganali u dazji oħrajn
                     
                     
                  
                  
                     
                        APPROPRJAZZJONIJIET:
                     
                     
                        EUR 22 844 miljun
                     
                     
                         
                     
                  
               
                     
                        2.
                     
                  
                  
                     
                        TITOLU: Proposta għal DEĊIŻJONI TAL-KUNSILL dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni u r-Repubblika tal-Poplu taċ-Ċina f’rabta mal-proċedimenti għas-soluzzjoni tat-tilwim DS492 tad-WTO, Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam
                     
                     
                     
                  
               
                     
                        3.
                     
                  
                  
                     
                        BAŻI ĠURIDIKA: It-Trattat dwar il-Funzjonament tal-Unjoni Ewropea, u b’mod partikolari l-Artikolu 207, flimkien mal-Artikolu 218(5) 
                     
                  
               
                     
                        4.
                     
                  
                  
                     
                        GĦANIJIET: li jawtorizza l-iffirmar tal-Ftehim dwar il-ftuħ tal-kwoti tariffarji fuq ċerti prodotti tal-laħam tal-pollam b’allokazzjoni speċifika ta’ kwantitajiet liċ-Ċina u kwantitajiet għall-oħrajn kollha, wara l-proċedimenti għas-soluzzjoni tat-tilwim tad-WTO DS492
                     
                  
               
                     
                        5.
                     
                  
                  
                     
                        IMPLIKAZZJONIJIET FINANZJARJI
                     
                  
                  
                     
                        IL-PERJODU FINANZJARJU ATTWALI
                        2018
                        (EUR miljun)
                     
                  
                  
                     
                        SENA FINANZJARJA
                     
                     
                        2019
                     
                     
                        (EUR miljun)
                     
                  
                  
                     
                        IS-SNIN FINANZJARJI TA’ WARA
                     
                     
                        2020 u wara
                     
                     
                        (EUR miljun)
                     
                  
               
                     
                        5.0
                     
                  
                  
                     
                        NEFQA
                     
                     
                        -
                              IDDEBITATA LILL-BAĠIT TAL-UE
                        (GĦAR-RIFUŻJONIJIET/GĦALL-INTERVENTI)
                     
                     
                        -
                              AWTORITAJIET NAZZJONALI
                     
                     
                        -
                              OĦRAJN
                     
                  
                  
                     
                        MHUX APPLIKABBLI
                     
                  
                  
                     
                        -
                     
                  
                  
                     
                        -
                     
                  
               
                     
                        5.1
                     
                  
                  
                     
                        DĦUL
                     
                     
                        -
                              RIŻORSI PROPRJI TAL-UE 
                        (MILL-IMPOSTI/MID-DAZJI DOGANALI)
                     
                     
                        -
                              NAZZJONALI
                     
                  
                  
                     
                        MHUX APPLIKABBLI
                     
                  
                  
                     
                        -
                     
                  
                  
                     
                        -
                     
                  
               
                     
                        5.2
                     
                  
                  
                     
                        METODU TAL-KALKOLU:
                     
                  
               
                     
                        6.0
                     
                  
                  
                     
                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI?
                     
                  
                  
                     
                        IVA LE
                     
                  
               
                     
                        6.1
                     
                  
                  
                     
                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?
                     
                  
                  
                     
                        IVA LE
                     
                  
               
                     
                        6.2
                     
                  
                  
                     
                        SE JKUN HEMM BŻONN TA’ BAĠIT SUPPLIMENTARI?
                     
                  
                  
                     
                        IVA LE
                     
                  
               
                     
                        6.3
                     
                  
                  
                     
                        SE JKUN HEMM BŻONN LI JIDDAĦĦLU L-APPROPRJAZZJONIJIET F’BAĠITS FUTURI?
                     
                  
                  
                     
                        IVA LE
                     
                  
               
                     
                        OSSERVAZZJONIJIET: L-impatt finanzjarju tal-ftuħ tal-kwoti tariffarji huwa vvalutat fid-dikjarazzjoni finanzjarja annessa mal-proposta tal-Kummissjoni għal Deċiżjoni tal-Kunsill dwar il-konklużjoni tal-Ftehim bejn l-Unjoni u r-Repubblika tal-Poplu taċ-Ċina.
                     
                  
               
         
         
            
                  
                     (1)
                  
                        It-test tal-Ftehim se jiġi ppubblikat flimkien mad-deċiżjoni dwar il-konklużjoni tiegħu.
               
            
      
    ---documentbreak--- 
      
         
               IL-KUMMISSJONI EWROPEA
            Brussell,5.7.2018
            COM(2018) 517 final
            ANNESS
            tal-
            Proposta għalDEĊIŻJONI TAL-KUNSILL
            dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni u r-Repubblika tal-Poplu taċ-Ċina f’rabta mal-proċedimenti għas-soluzzjoni tat-tilwim DS492 tad-WTO, Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam 
            
               
         
         
            
               ANNESS 
            
            
               FTEHIM FIL-FORMA TA’ SKAMBJU TA’ ITTRI
            
            
            
               Bejn l-Unjoni Ewropea u r-Repubblika tal-Poplu taċ-Ċina fir-rigward ta’ DS492: L-Unjoni Ewropea - Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam 
            
            
            
               A. Ittra mill-Unjoni Ewropea
            
            
            
               Eċċellenza, 
            
            
            
               Għandi l-unur niktiblek biex ninfurmak dwar it-tilwima tad-WTO msemmija hawn fuq u r-riżultati tan-negozjati tagħna lejn soluzzjoni bi qbil reċiproku. 
            
            
            
               L-Unjoni Ewropea għandha tiftaħ dawn il-Kwoti Tariffarji (TRQ)
                  1
               :
            
            
            
               TRQ ta’ 6 060 tunnellata għal-linja tariffarja 1602.3929 (b’allokazzjoni speċifika għall-pajjiż ta’ 6 000 tunnellata liċ-Ċina u 60 tunnellata għall-oħrajn kollha), b’rata ta’ dazju ta’ 10,9 % fi ħdan il-kwota
            
            
            
               TRQ ta’ 660 tunnellata għal-linja tariffarja 1602.3985 (b’allokazzjoni speċifika għall-pajjiż ta’ 600 tunnellata liċ-Ċina u 60 tunnellata għall-oħrajn kollha), b’rata ta’ dazju ta’ 10,9 % fi ħdan il-kwota
            
            
            
               TRQ erga omnes ta’ 5 000 tunnellata għal-linja tariffarja 1602.3219, b’rata ta’ dazju ta’ 8 % fi ħdan il-kwota
            
            
         
         
            
               L-Unjoni Ewropea u ċ-Ċina għandhom jinnotifikaw lil xulxin meta jkunu tlestew il-proċeduri interni tagħhom għad-dħul fis-seħħ ta’ dan il-ftehim. Il-ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika. L-Unjoni Ewropea għandha tiftaħ it-TRQs imsemmija hawn fuq mid-data tad-dħul fis-seħħ ta’ dan il-ftehim.  
            
            
                
            
            
               Wara l-ftuħ tat-TRQs, l-Unjoni Ewropea u ċ-Ċina għandhom jinnotifikaw dan il-ftehim lill-Korp għas-Soluzzjoni tat-Tilwim (DSB - Dispute Settlement Body) bħala soluzzjoni bi qbil reċiproku skont l-Artikolu 3.6 tad-DSU f’rabta ma’ DS492 Unjoni Ewropea – Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam. Abbażi ta’ dan, iċ-Ċina tikkonferma li, fir-rigward ta’ DS492, la se titlob il-bidu tal-proċeduri skont l-Artikolu 21.5 tad-DSU u lanqas ma se titlob is-sospensjoni tal-konċessjonijiet jew obbligi oħra skont l-Artikolu 22.6 tad-DSU, sakemm l-Unjoni Ewropea tkun konformi mal-obbligi kollha tagħha skont dan il-Ftehim.
            
            
            
               Napprezza jekk tikkonferma li l-Gvern tiegħek jaqbel ma’ dan ta’ hawn fuq. 
            
            
            
               Għandi l-unur nipproponi li, jekk dan ta’ hawn fuq huwa aċċettabbli għall-Gvern tiegħek, din l-ittra u l-konferma tiegħek flimkien jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u r-Repubblika tal-Poplu taċ-Ċina.
            
            
            
               Dejjem tiegħek.
            
            
            
               Cc. It-Tajlandja
            
            
            
               F’isem l-Unjoni Ewropea
            
            
            
            
               B. Ittra miċ-Ċina
            
            
            
            
               Eċċellenza, 
            
            
         
         
            
               Għandi l-unur ngħarrfek li rċevejt l-ittra tiegħek bid-data tal-lum, li tgħid hekk:
            
            
            
               “Għandi l-unur niktiblek biex ninfurmak dwar it-tilwima tad-WTO msemmija hawn fuq u r-riżultati tan-negozjati tagħna lejn soluzzjoni bi qbil reċiproku. 
            
            
            
               L-Unjoni Ewropea għandha tiftaħ dawn il-Kwoti Tariffarji (TRQ)
                  2
               :
            
            
            
               TRQ ta’ 6 060 tunnellata għal-linja tariffarja 1602.3929 (b’allokazzjoni speċifika għall-pajjiż ta’ 6 000 tunnellata liċ-Ċina u 60 tunnellata għall-oħrajn kollha), b’rata ta’ dazju ta’ 10,9 % fi ħdan il-kwota
            
            
            
               TRQ ta’ 660 tunnellata għal-linja tariffarja 1602.3985 (b’allokazzjoni speċifika għall-pajjiż ta’ 600 tunnellata liċ-Ċina u 60 tunnellata għall-oħrajn kollha), b’rata ta’ dazju ta’ 10,9 % fi ħdan il-kwota
            
            
            
               TRQ erga omnes ta’ 5 000 tunnellata għal-linja tariffarja 1602.3219, b’rata ta’ dazju ta’ 8 % fi ħdan il-kwota
            
            
            
               L-Unjoni Ewropea u ċ-Ċina għandhom jinnotifikaw lil xulxin meta jkunu tlestew il-proċeduri interni tagħhom għad-dħul fis-seħħ ta’ dan il-ftehim. Il-ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika. L-Unjoni Ewropea għandha tiftaħ it-TRQs imsemmija hawn fuq mid-data tad-dħul fis-seħħ ta’ dan il-ftehim.  
            
            
                
            
            
               Wara l-ftuħ tat-TRQs, l-Unjoni Ewropea u ċ-Ċina għandhom jinnotifikaw dan il-ftehim li l-Korp għas-Soluzzjoni tat-Tilwim (DSB - Dispute Settlement Body) bħala soluzzjoni bi qbil reċiproku skont l-Artikolu 3.6 tad-DSU f’rabta ma’ DS492: L-Unjoni Ewropea – Miżuri li jaffettwaw il-Konċessjonijiet Tariffarji għal Ċerti Prodotti tal-Laħam tal-Pollam. Abbażi ta’ dan, iċ-Ċina tikkonferma li, fir-rigward ta’ DS492, la se titlob il-bidu tal-proċeduri skont l-Artikolu 21.5 tad-DSU u lanqas ma se ttitlob is-sospensjoni tal-konċessjonijiet jew obbligi oħra skont l-Artikolu 22.6 tad-DSU, sakemm l-Unjoni Ewropea tkun konformi mal-obbligi kollha tagħha skont dan il-Ftehim.”
            
            
            
               B’dan għandi l-unur nesprimi l-qbil tal-Gvern tiegħi ma’ din l-ittra.
            
            
            
            
               F’isem ir-Repubblika tal-Poplu taċ-Ċina
            
         
         
            
            
            
            
         
         
            
                  
                     (1)
                  
                        L-allokazzjoni liċ-Ċina għall-ewwel żewġ TRQs hija bi qbil mat-Tajlandja. 
               
               
                  
                     (2)
                  
                        L-allokazzjoni liċ-Ċina għall-ewwel żewġ TRQs hija bi qbil mat-Tajlandja.